பனையப்பட்டி ஊராட்சி

பனையப்பட்டி ஊராட்சி (Panaiyapatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருமயம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2276 ஆகும். இவர்களில் பெண்கள் 1162 பேரும் ஆண்கள் 1114  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

காவல் நிலையம் 
பனையப்பட்டியில் திருமயம் - பொன்னமராவதி சாலையில் பூஞ்சோலை நகரில் காவல் நிலையம் ஒன்று செயல்பட்டு வருகிறது.

ஆரம்ப சுகாதார நிலையம் 
பனையப்பட்டியில் அரசு ஆரம்ப சுகாதார நிலையம் ஒன்று செயல்பட்டு வருகிறது. அரசின் உதவியுடன் நவீன வசதிகள் செய்யப்பட்டு உள்ளது.

வங்கிகள் 
இங்கு அரசுடமையாக்கப்பட்ட வங்கியான இந்தியன் ஓவர்சீஸ் வங்கி, தனியார் வங்கியான ஐ.சி.ஐ.சி.ஐ.வங்கி ஆகியவை செயல்பட்டு வருகிறது.இந்தியன் ஓவர்சீஸ் வங்கியின் தானியங்கி பண சேவையை வங்கி நேரங்களில் பயன்படுத்தலாம். தனியார் வங்கியின் ஒரு தானியங்கி பண சேவையும் பனையப்பட்டி பேருந்து நிலையம் அருகில் இயங்கி வருகிறது.

அஞ்சல் குறியீட்டு எண் 
பனையப்பட்டியில் கிளை அஞ்சல் அலுவலகம் ஒன்று இயங்கி வருகிறது. இதற்கு மேலே உள்ள அஞ்சல் அலுவலகம் குழிபிறை.
அஞ்சல் குறியீடு எண் :  622 402

பள்ளிகள்  
இங்கு உயர்நிலைப்பள்ளி ஒன்றும்,துவக்கப்பள்ளி ஒன்றும் உள்ளது. இரண்டுமே உதவி பெரும் பள்ளிகள்.. இரு பள்ளிகளிலும் சுமார் 450 மாணவ, மாணவியர்கள் பயின்று வருகிறார்கள்.

கோயில்கள்  
இந்த ஊரின் எல்லையில் விநாயகர் ஆலயம் ஒன்று உள்ளது. இந்த ஊரின் பேருந்து நிலையம் அருகில் சிவன் கோயில் அமைந்துள்ளது.
இங்கு தேவாலயம் ஒன்று உள்ளது. ஆண்டுக்கு ஒரு முறை இந்தத் தேவாலயத்தில் விழா நடக்கிறது

போக்குவரத்து 
அரசு பேருந்துகளும், தனியார் பேருந்துகளும் இங்கு ஓடுகின்றன. புதுக்கோட்டை மற்றும் பொன்னமராவதி சாலையில் இருக்கும் இவ்வூருக்கு நிறைய பேருந்துகள் இயக்கப்படுகிறது. மேலும் திருமயம் மற்றும் பொன்னமராவதிக்கும் பேருந்துகள் இயக்கப்படுகின்றன. இங்கிருந்து சாலை வழியே திருப்பத்தூர், இராங்கியம், காரைக்குடி, காரையூர் செல்வது எளிது. இந்த ஊருக்கு மிகவும் அருகில் உள்ள தொடர்வண்டி நிலையங்கள் நமனசமுத்திரம் மற்றும் திருமயம். சென்னைக்கும் இங்கிருந்து நேரடி பேருந்து வசதிகள் உள்ளன. இவை பொன்னமராவதியில் இருந்து இவ்வூர் வழியாக இயக்கப்படுகிறது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# கொல்லக்காடு
 பூஞ்சோலைநகர்
 உதயசூரியபுரம்
 பனையப்பட்டி

சான்றுகள் 

புதுக்கோட்டை மாவட்ட ஊராட்சிகள்
த. இ. க. ஊராட்சித் திட்டம்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்